Π.Α.Ο. Καλογρέζας

Ο **Ποδοσφαιρικός Αθλητικός Όμιλος Καλογρέζας** ήταν ποδοσφαιρικός σύλλογος με έδρα την ομώνυμη συνοικία της Νέας Ιωνίας. Ως ανεπίσημο σωματείο υπήρχε από το 1945 αλλά επίσημα αναγνωρίστηκε από την Ε.Π.Ο. το 1952. Η Καλογρέζα έγραψε την δικιά της ιστορία στο αθηναϊκό ποδόσφαιρο και έγινε γνωστή στο πανελλήνιο στις αρχές της δεκαετίας του 1960, όταν έφτασε ως τη Β' Εθνική. Το 1967 συγχωνεύτηκε υποχρεωτικά με τον Π.Α.Ο. Σαφράμπολης και δημιουργήθηκε ο Γ.Σ. Ίκαρος Νέας Ιωνίας. Το 1975 επανιδρύθηκε αλλά το 2001 συγχωνεύτηκε ξανά με άλλα σωματεία της Ν. Ιωνίας δημιουργώντας τον Α.Ο. Νέας Ιωνίας.

## Ιστορία
### Ίδρυση – Ανοδική πορεία
Το 1945 δημιουργήθηκε η Αθλητική Ένωση Καλογρέζας στην ομώνυμη συνοικία της Ν. Ιωνίας με κιτρινόμαυρα χρώματα. Στην Α.Ε. Καλογρέζας είχε ξεκινήσει πιτσιρίκος την ποδοσφαιρική του καριέρα ο Τρικούπης Σπυράτος και ο Βαγγέλης Πανάκης** ως [[τερματοφύλακας]], οι οποίοι ήταν και από τους ιδρυτές της ομάδας της Καλογρέζας.

Η Α.Ε. Καλογρέζας αγωνίστηκε τα πρώτα χρόνια σαν ανεπίσημο σωματείο. Την 28 Οκτωβρίου 1945 και με την ευκαιρία της εθνικής επετείου, διοργανώθηκε στο γηπεδο της Ν. Ιωνίας ένας πανηγυρικός ποδοσφαιρικός αγώνας ανάμεσα στις μικτές ομάδες: "''Επίσημοι''" - "''Ανεξάρτητοι''". Την πρώτη ομάδα συγκρότησαν παίκτες από τα δύο αναγνωρισμένα από την προπολεμική περίοδο σωματεία της πόλης: [[Α.Ο. Νέας Ιωνίας|''Α.Ε. Νέας Ιωνίας'']] και [[Α.Ε. Ελευθερούπολη|''Ένωσις Ελευθερουπόλεως'']] ενώ η δεύτερη συγκροτήθηκε από ποδοσφαιριστές των ανεξάρτητων σωματείων: ''[[Ελπίς Ν. Ιωνίας|Ελπίς]]'', ''Νίκη Περισσού'', ''Καλογρέζα'' και [[ΠΑΟ Σαφράμπολη|''Σαφράμπολις'']]. Αυτή είναι η πρώτη φορά που αναφέρεται στον αθλητικό τύπο η ομάδα της Καλογρέζας.  

Το [[1949]] αναγνωρίστηκε επίσημα από το Πρωτοδικείο και εντάχθηκε στο πρωτάθλημα της [[Πρωτάθλημα Ε.Π.Σ. Αθηνών 1949-50#Δόκιμη κατηγορία|Δόκιμης κατηγορίας]] της [[Ε.Π.Σ. Αθηνών]] την περίοδο [[Πρωτάθλημα Ε.Π.Σ. Αθηνών 1949-50|1949-50]]. Το [[1950]] η Αθλητική Ένωση Καλογρέζας μετονομάστηκε σε **Ποδοσφαιρικός Αθλητικός Όμιλος Καλογρέζας**, με χρώματα πλέον τα κυανόλευκα. Το [[1952]] αναγνωρίστηκε επίσημα από την [[Ε.Π.Ο.]] με Αριθμό Μητρώου 361 και κατόπιν εντάχθηκε στο πρωτάθλημα της Γ΄ Κατηγορίας, από όπου και ξεκίνησε την επίσημη αγωνιστική του πορεία την περίοδο [[Πρωτάθλημα Ε.Π.Σ. Αθηνών 1952-53|1952-53]]. Στον Π.Α.Ο. Καλογρέζας μετείχε ο Τρικούπης Σπυράτος (αρχηγός και ηγέτης της ομάδας) και ο Βαγγέλης Πανάκης αλλά ως ακραίος επιθετικός, θέση στην οποία καθιερώθηκε και μεταγράφηκε στον [[Παναθηναϊκός|Παναθηναϊκό]].

=== Αγωνιστική πορεία ===
* [[Πρωτάθλημα Ε.Π.Σ. Αθηνών 1952-53|1952-53]]: Καταγράφεται η πρώτη παρουσία του Π.Α.Ο. Καλογρέζας σε επίσημο πρωτάθλημα, όπου ως αναγνωρισμένο σωματείο από την [[Ε.Π.Ο.]] εντάσσεται στο πρωτάθλημα [[Πρωτάθλημα Ε.Π.Σ. Αθηνών 1952-53#Γ΄ Κατηγορία|Γ΄ Κατηγορίας]] της Ε.Π.Σ. Αθηνών.
* [[Πρωτάθλημα Ε.Π.Σ. Αθηνών 1953-54|1953-54]]: Κερδίζει την άνοδο από την Γ΄ στην Β΄ Κατηγορία Ε.Π.Σ. Αθηνών.
* [[Διοργανώσεις Ε.Π.Σ. Αθηνών 1960–61|1960-61]]: Τερμάτισε στην 3η θέση της [[Διοργανώσεις Ε.Π.Σ. Αθηνών 1960–61#Α2 Κατηγορία|Α2΄ Κατηγορίας]] πίσω από τις υπόλοιπες ομάδες της Ν. Ιωνίας, την πρωταθλήτρια [[ΠΑΟ Σαφράμπολη|Π.Α.Ο. Σαφράμπολη]] και την [[Α.Ε. Ελευθερούπολη]] και κέρδισε ως τριταθλήτρια την άνοδο για πρώτη φορά στην Α΄ Κατηγορία της Ε.Π.Σ. Αθηνών.
* [[Διοργανώσεις Ε.Π.Σ. Αθηνών 1961–62|1961-62]]: Ο Π.Α.Ο. Καλογρέζας μετείχε για πρώτη φορά στην Α΄ Κατηγορία της Ε.Π.Σ. Αθηνών και τερμάτισε στην 8η θέση.
* [[Διοργανώσεις Ε.Π.Σ. Αθηνών 1962–63|1962-63]]: Τερμάτισε στην 6η θέση της Α΄ Κατηγορίας, σε σύνολο 13 ομάδων.
* [[Διοργανώσεις Ε.Π.Σ. Αθηνών 1963–64|1963-64]]: Στην τρίτη του παρουσία στο πρωτάθλημα Α΄ Κατηγορίας της Ε.Π.Σ. Αθηνών, αναδείχθηκε πρωταθλητής και κέρδισε την ιστορική άνοδο στην Β΄ Εθνική κατηγορία.

=== Η παρουσία στη Β΄ Εθνική ===
Στο πρωτάθλημα της Β΄ Εθνικής αγωνίστηκε επί 3 συνεχείς αγωνιστικές περιόδους. Γενικός Αρχηγός στην πορεία του Π.Α.Ο. Καλογρέζας στην Β' Εθνική ήταν ο **Τρικούπης Σπυράτος**.
***1964-65 (Α΄ Όμιλος)**: 6η θέση σε σύνολο 16 ομάδων με 65 β. και πρώτος σκόρερ του ομίλου και της κατηγορίας ο Πανόπουλος της ομάδας της Καλογρέζας με 32 γκολ.
***1965-66 (Α΄ όμιλος)**: 9η θέση σε σύνολο 16 ομάδων με 59 β. και πρώτος σκόρερ του ομίλου ο Ιωαννίδης της ομάδας της Καλογρέζας με 22 γκολ.
***1966-67 (B΄ όμιλος)**: 16η θέση σε σύνολο 18 ομάδων με 57 β. Υποβιβάζεται.
* **Καλοκαίρι 1967**: Η δικτατορία επιβάλλει τη συγχώνευση του Π.Α.Ο. Καλογρέζας λόγω ότι θεωρούσε, ότι ήταν ομάδα των Κομμουνιστών, με την άλλη ισχυρή ομάδα της Ν. Ιωνίας, τον [[ΠΑΟ Σαφράμπολη|Π.Α.Ο. Σαφράμπολη]]. Από τη συγχώνευση δημιουργήθηκε ο [[Ίκαρος Αθηνών|Ίκαρος Νέας Ιωνίας]] που αγωνίστηκε επτά σεζόν στη [[Β΄ Εθνική ποδοσφαίρου αντρών|Β΄ Εθνική]] (1968-1975) με πρωταγωνιστικό ρόλο.

== Επανίδρυση ==
* **1975**: Η ομάδα της Καλογρέζας επανιδρύεται και ζητά να τοποθετηθεί στη Β΄ Εθνική. Τελικά, εντάσσεται στα πρωταθλήματα από τη σεζόν 1976-77 και τοποθετείται στην Α΄ κατηγορία της [[ΕΠΣ Αθήνας]], στην οποία θα αγωνιζόταν τη σεζόν 1967-68 που υποχρεώθηκε σε συγχώνευση.  
* **1977-78**: Αν και την προηγούμενη σεζόν υποβιβάστηκε από την Α΄ ΕΠΣΑ, τοποθετείται στον Α΄ όμιλο της [[Γ΄ Εθνική ποδοσφαίρου αντρών|Εθνικής Ερασιτεχνικής Κατηγορίας]], από τον οποίο υποβιβάζεται τερματίζοντας στις τελευταίες θέσεις.
* **2001**: Συγχώνευση της Καλογρέζας με τις ποδοσφαιρικές ομάδες: **Όμιλος Φιλάθλων Ν. Ιωνίας**, και **Α.Ο. Νεάπολη Ν. Ιωνίας** (που υπήρχε από τη δεκαετία του '50), με αποτέλεσμα τη δημιουργία του **Α.Ο. Νέας Ιωνίας''', που μέχρι σήμερα έχει παρουσία στα πρωταθλήματα της Δ΄ Εθνικής και Γ΄ Εθνικής κατηγορίας.

## Παραπομπές


## Πηγές
* Ψηφιακό αρχείο εφ. "Αθλητική Ηχώ".
* Πρωταθλήματα Β' Εθνικής

## Δείτε επίσης
* Κατάλογος ποδοσφαιρικών σωματείων Ε.Π.Σ. Αθηνών

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1949
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949